31998D0346
L 154/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 май 1998 година
за изменение на Решение 97/569/ЕО относно съставяне на временни списъци с предприятия от трети страни, от които държавите-членки разрешават вноса на месни продукти
(текст от значение за ЕИП)
(98/346/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета oт 22 юни 1995 г. относно условията за изготвяне за преходен период на временни списъци с предприятия в трети страни, от които държавите-членки имат правото да внасят някои продукти от животински произход, рибни продукти или живи двучерупчести мекотели (1), последно изменено с Решение 97/34/EО (2), и по-специално член 2, параграф 4 от него,
като има предвид, че временните списъци с предприятия в трети страни, произвеждащи месни продукти, са били съставени с Решение 97/569/EО на Комисията (3), последно изменено с Решение 98/220/EО (4);
като има предвид, че Нова Зеландия е изпратила списък с предприятия, които произвеждат птиче месо и за които отговорните власти удостоверяват, че предприятието е в съответствие с правилата на Общността;
като има предвид, че временният списък с предприятия, които произвеждат продукти от птиче месо, може да бъде съставен за Нова Зеландия; като има предвид, че Решение 97/569/EО следва да бъде съответно изменено;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение I към Решение 97/569/EО се изменя, както следва:
a)
след точка 5 се добавя следният текст:
„ППМ
=
продукти от птиче месо
ПЗМ
=
продукти от заешко месо
ПМДОФ
=
продукти от месо от дивеч, отглеждан във ферми
ПДД
=
продукти от дивечово месо“;
б)
приложението към настоящото решение се добавя към приложение I.
Член 2
Настоящото решение се прилага от 10 май 1998 г.
Член 3
Адресати на настоящото решение са държавите- членки.
Съставено в Брюксел на 19 май 1998 година.